text: Tyveri af reservedele for 1,2 mio. kr.
  17 oktober 2013 kl. 11.31
  24 lastbiler hos salgsfirmaet Lastas i Hedensted har fået stjålet indsprøjtningspumper for 1,2 mio. kr. Tyveriet er professionelt bestillingsarbejde, siger poltiet.
  Tyverierne er sket siden mandag aften. Tyvene har klippet hul i det hegn, som omhegner firmaets store grund tæt på motorvejen.
  Tyvene har arbejdet i ly af et læbælte og er båret tyvekosterne fra den vestlige del af grunden til en grusvej. Her ender sporet.
  
  Har vippe førerhuse
  Tyvene har vippet førerhusene frem på lastbilerne og fjernet det kostbare reservedele. Det kræver ikke specialværktøj at fjerne indsprøjtningspumperne.
  - Men det kræver fagligt kendskab. Derfor tyder det på, at der er tale om et professionelt bestillings-tyveri, siger lederen af lokalpolitiet i Horsens, vicepolitiinspektør Lars Peter Madsen til TV SYD.
  Det er første gang, at politiet hører om et så omfattende tyveri af reservedele. Der har tidligere været tyverier, hvor autoforhandlere har fået stjålet bl.a. airbags fra adskillige personbiler.
  